|  |  |
| --- | --- |
| Numri i lëndës: | 2023:243790 |
| Datë: | 23.02.2024 |
| Numri i dokumentit:  | 05364032 |

**P.nr.3592/23**

**NË EMËR TË POPULLIT**

**GJYKATA THEMELORE NË PRISHTINË - DEPARTAMENTI I PËRGJITHSHËM, DIVIZIONI PENAL,** gjyqtarja e vetme gjykuese Anita Krasniqi Prenaj, me sekretaren juridike Fexhrie Tashevci, në lëndën penale kundër të akuzuarës V. L., për shkak të veprës penale- asgjësim apo dëmtim i pasurisë nga neni 321 par 1 të KPRK-së, duke vendosur lidhur me kërkesën e Prokurorisë Themelore në Prishtinë PP.II.nr.6397/2023 të dt. 10.11.2023, për dhënien e urdhrit ndëshkimor më datë 22.02.2024, mori këtë:

 **A K T GJ Y K I M**

**PRANOHET** kërkesa e Prokurorisë Themelore në Prishtinë **-** Departamenti i Përgjithshëm, PP.II.nr.6397/2023 të dt. 10.11.2023, gjykata jep këtë:

**URDHËR NDËSHKIMOR**

**E akuzuara:**

**V.L.**,nga babai F. dhe nëna N.,e gjinisë T. , e lindur me dt. ... jeton në P... Rruga:”H. R.” pn. me numër personal ..., shqiptare - Shtetase e Republikës së Kosovës, me profesion ...,e pa martuar,ka kryer fakultetin,gjendja e mesme ekonomike.

**ËSHTË FAJTORE**

**Sepse:**

Ekziston dyshimi i bazuar mirë se më dt. 24.09.2023 rreth orës 02:08 në rr. L. e P., në Prishtinë e pandehura V. L.,pas një fjalosje të atëçashme dhe për shkak të xhelozisë me të dëmtuarin L. S.,me dashje i ka dëmtuar gomat e veturës të tipit ”R. R.”,ashtu që me gjilpër i ka shpërthyer gomat e veturës së tij dhe është larguar nga vendi i ngjarjes, me ç’rast të dëmtuarit si pasojë i shkaktohet dëm material.

**Me këtë ka kryer veprën penale- Asgjësim apo dëmtim i pasurisë nga neni 321 par 1 të KPRK-së**

Andaj gjykata-konform dispozitave të neneve 4, 38, 43, 69 të KPRK-së, si dhe nenit 364 e 495 të KPPRK-së, i shqipton:

**DËNIM ME GJOBË**

E akuzuara **V. L.** dënohet me gjobë në shumë prej 300 **€ (treqind euro)**, të cilin mund ta paguaj me dy (2) këste, në afatin ligjor nga dita e plotfuqishmërisë së këtij aktgjykimi.

Nëse personi i dënuar nuk dëshiron ose nuk mund të paguaj gjobën, gjykata do t’ia zëvendësoj dënimin me gjobë në dënim me burgim, duke ia llogaritur 1 (një) ditë burgim, me 20 € të gjobës.

 Obligohet që të paguaj shpenzimet e procedurës penale dhe atë në emër të paushallit gjyqësor shumën prej 30 €, dhe në emër të kompensimit të viktimave të krimit shumën prej 20 €, të gjitha në afat prej 15 ditësh nga dita e plotfuqishmërisë së këtij aktgjykimi.

Pala e dëmtuar, për realizimin e kërkesës pasurore-juridike udhëzohet në kontest të rregullt civil.

 **A r s y e t i m**

Prokuroria Themelore në Prishtinë **-** Departamenti i përgjithshëm, ka paraqitur aktakuzën, PP.II.nr.6397/2023 të dt. 10.11.2023, kundër të pandehurës **V. L.** për shkak të veprës penale – asgjësim apo dëmtim i pasurisë nga neni 321 par 1 të KPRK-së.

Gjyqtarja e çështjes me rastin e shqyrtimit paraprak të çështjes, konform nenit 493 të KPPK-së, gjeti se janë plotësuar kushtet nga neni 495 të KPPK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, siç janë:Raporti Fillestar i Incidentit me nr të rastit 2023-AD-3518 i dt.24.09.202, Raporti i oficerit me nr të rastit 2023-AD-3518 i dt. 24.09.23,Procesverbali i marrjes në pyetje për të dëmtuarin me nr të rastit 2023-AD-3518 i dt.24.06.2023 ,Procesverbali i marrjes në pyetje për të dyshuarin me nr të rastit 2023-AD-3518 i dt.24.09.2023,Procesverbali i marrjes në pyetje për dëshmitarin me nr të rastit 2023-AD-3518 i dt.24.09.2023, si dhe shkresat e tjera të lëndës, vërtetohet se ekziston dyshimi i bazuar mirë se e akuzuara e ka kryer veprën penale për të cilën akuzohet.

Vendimi mbi shpenzimet e procedurës penale për paushallin gjyqësor u morë në kuptim të nenit 449 par. 1 dhe par. 2 pika 2.6 të KPPK-së.

Vendimi mbi obligimin e të akuzuarit që t’i paguajë shpenzimet në emër të viktimave u morë konform nenit 39 par.3 pika 3.1 të Ligjit për kompensimin e viktimave të krimit.

Vendimi mbi udhëzimin e palës së dëmtuar për realizimin e kërkesës pasurore juridike në kontest civil është marrë në bazë të nenit 462 par. 2 të KPPK-së.

Nga sa u tha më lartë në bazë të neneve 364 dhe 495 të KPPK, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.3592/23 të dt. 22.02.2024**

***Sekretarja juridike Gjyqtarja e çështjes***

***Fexhrie Tashevci Anita Krasniqi Prenaj***

**KËSHILLA JURIDIKE:**

Kundër këtij aktgjykimi – urdhri ndëshkimor, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.